Ilmoittautuminen | Kallion Naisvoimistelijat
Syksyn 2019 tunti- ja viikko-ohjelma
Syksyn 2019 tunti- ja viikko-ohjelma tulostettava
Ilmoittautuminen liikuntatunneille
Ilmoittautua voit Kallion Naisvoimistelijat ry:n jäsenpalvelussa (Hoika) sen jälkeen, kun ensin olet rekisteröitynyt palveluun. Rekisteröityminen tehdään vain kerran! Täytä Rekisteröityminen-sivulla kohdat Perushenkilö- ja Perusyhteystiedot, ja valitse sitten sivun alalaidasta painike "Rekisteröityminen". Saat näytölle käyttäjätunnuksen ja salasanan. Ne lähetetään myös ilmoittamaasi sähköpostiosoitteeseen.
Tämän jälkeen kirjaudu jäsenpalveluun valitsemalla Sisäänkirjautuminen ja anna Käyttäjätunnus- ja Salasana-kenttiin henkilökohtainen käyttäjätunnuksesi ja salasanasi. Nyt olet valmis ilmoittautumaan valitsemiisi liikuntaryhmiin. Kunkin kauden jäsenmaksu lisätään laskuusi automaattisesti. Jäsenmaksua ei peritä alle 16-vuotiailta. Saat ilmoittamaasi sähköpostisoitteeseen vahvistuksen liikuntaryhmään ilmoittautumisesta ja tiedot laskusta.
Jos olet unohtanut käyttäjätunnuksen ja salasanan, älä rekisteröidy uudestaan, vaan pyydä ne uudestaan sähköpostiin sisäänkirjautumissivun kohdassa ”Unohditko salasanan?”.
Jäsenpalvelussa Omat tiedot-sivulla hallinnoit omia tietojasi. Voit perua ilmoittautumisesi liikuntaryhmästä/-ryhmistä niin kauan kuin ilmoittautumissivut ovat auki (puolikauden tarjousessa 27.10. klo 18.00 asti) etkä ole vielä maksanut tuntimaksua.
Lapsen ja nuorten ilmoittaminen ryhmään
Lapsen huoltaja rekisteröityy ensin käyttäjäksi, jonka jälkeen täytetään lapselle henkilötietolomake. Lapsi lisätään alikäyttäjäksi Omat tiedot -osiossa kohdassa Uuden alikäyttäjän rekisteröinti. Kohdassa sähköpostiosoite ilmoitetaan aina huoltajan sähköpostiosoite. Lisätiedot-kohdassa ilmoitat (lapsen tiedoissa) huoltajan nimen ja puhelinnumeron.
Kun rekisteröinti on tehty, valitse vasemmalta valikosta kohta Ilmoittautuminen ja lisää lapsi liikunta-ryhmään. Ilmoittamaasi sähköpostisoitteeseen lähetetään vahvistus liikuntaryhmään ilmoittautumi-sesta ja tiedot laskusta.
Jos haluat tukea seuran toimintaa, voit tehdä sen liittymällä kannatusjäseneksi Kallion Naisvoimistelijoiden jäsenpalvelussa (Hoika). Kun olet ilmoittautunut kannatusjäseneksi, saat laskun automaattisesti sähköpostiisi. Kannatusjäsenen vuosimaksu on minimissään 35 €. Halutessasi voit maksaa myös enemmän. Kiitos tuestasi, jos päätät näin toimia!
Liikuntatuntien hinnat ja jäsenmaksut
Kevätkausi 2020 alkaa heti loppiaisen jälkeen niin, että ensimmäiset tunnit ovat keskiviikkona 8.1.2020. Seuraa sähköpostiasi, nettisivujamme, Facebookia ja muita ilmoituksia aikatauluista, tuntikuvauksista ja ilmoittutumisesta kevään tunneille. Tuo myös ystäväsi mukaan tutustumaan tunteihimme.
Keskiviikkona 27.11.2019
Kallion ala-asteella oli ilo ylimmillään lasten ja nuorten liikuntatunneilla, kun Camilla Niemen ohjauksessa jumpattiin syyskauden viimeisiä tunteja. Joulumusiikin tahdissa lapset suorittivat tontturadan, ja liikkumassa oli myös muutama joulupukin apulainen - pikkutonttu. Jokainen sai myös pienen yllätyksen - punaisen joulupussin. Mukana seuraamassa tätä iloa olivat lasten ja nuorten vanhemmat.